 เร่งหาต้นเหตุแท้จริง โควิด-19 ระบาดในเกาหลีใต้ ยอดติดเชื้อใหม่กระฉูด
เกาหลีใต้เร่งค้นหาต้นเหตุแท้จริง ไวรัสโคโรนา ระบาดในเกาหลีใต้ เครียดหนัก ผู้ป่วย รายที่ 31 ไม่เคยมีประวัติไปต่างประเทศ ขณะที่ยอดผู้ติดเชื้อโควิด-19 เพิ่มกว่า 160 รวมติดเชื้อแล้ว 763เมื่อ 24 ก.พ. 63 สำนักข่าวรอยเตอร์รายงาน ศูนย์ควบคุมและป้องกันโรคติดต่อแห่งชาติเกาหลีใต้ แถลงยืนยันพบผู้ติดเชื้อไวรัสโคโรนาสายพันธุ์ใหม่ หรือ COVID-19 (โควิด) รายใหม่ในเกาหลีใต้เพิ่มขึ้นอีก 161 คนจนถึงเวลาประมาณ 10.00 น.ของเช้าวันที่ 24 ก.พ. ตามเวลาในประเทศไทย ทำให้จำนวนผู้ติดเชื้อในเกาหลีใต้รวมเป็น 763 รายแล้วตามรายงานยังระบุว่า ผู้ติดเชื้อไวรัสโควิด-19 รายใหม่ 115 รายติดเชื้อจากการไปโบสถ์ในเมืองแทกู หลังจากมีผู้ป่วยหญิงวัย 61 ปี หรือรู้จักในชื่อ ผู้ป่วย รายที่ 31 ซึ่งเข้าร่วมกิจกรรมในโบสถ์ ติดเชื้อไวรัสโควิด-19 นอกจากนั้น ศูนย์ควบคุมและป้องกันโรคติดต่อเกาหลีใต้ ยังรายงานด้วยว่า ผู้เสียชีวิตจากการติดเชื้อไวรัสโคโรนา รายที่ 7 เป็นชายวัย 62 ปี ที่มาจากโรงพยาบาลแห่งหนึ่งในเขตชองโด ซึ่งเป็นอีกพื้นที่ที่พบผู้ติดเชื้อเพิ่มสูงขึ้นเรื่อยๆ นอกเหนือจากเมืองแทกู เมืองใหญ่อันดับ 4 ของประเทศด้านเจ้าหน้าที่เกาหลีใต้ยังคงเร่งสืบหาสาเหตุที่แท้จริงของการระบาดครั้งใหม่ในประเทศ เนื่องจาก ผู้ป่วย รายที่ 31 ไม่เคยมีประวัติเดินทางไปต่างประเทศแต่อย่างใด โดยจากจำนวนผู้ติดเชื้อไวรัสโควิด-19 ในเกาหลีใต้ที่เพิ่มขึ้นอย่างรวดเร็ว ทำให้ทางการเกาหลีใต้ประกาศเมื่อวันอาทิตย์ที่ผ่านมา ได้ยกระดับเตือนภัยการระบาดของเชื้อไวรัสโคโรนา เป็นขั้นสูงสุด
เกาหลีใต้เร่งค้นหาต้นเหตุแท้จริง ไวรัสโคโรนา ระบาดในเกาหลีใต้ เครียดหนัก ผู้ป่วย รายที่ 31 ไม่เคยมีประวัติไปต่างประเทศ ขณะที่ยอดผู้ติดเชื้อโควิด-19 เพิ่มกว่า 160 รวมติดเชื้อแล้ว 763
ไวรัสโคโรนา,ไวรัสโคโรน่า,โควิด-19,COVID-19,ไวรัสโคโรนา เกาหลีใต้,ข่าวไวรัสโคโรนาล่าสุด